Na základe uznesenia vlády SR
                                                                                    č. …. …zo dňa ………….2002                                                                  

VLÁDA SLOVENSKEJ REPUBLIKY

podľa § 28 ods. 5 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

z r u š u j e

privatizačný projekt podniku ZŤS Moldava š.p. so sídlom v Moldave nad Bodvou, schválený uznesením vlády SR č. 52 z 19. januára 1993, registrovaný na Ministerstve pre správu a privatizáciu národného majetku SR pod číslom 619/93.

 Odôvodnenie:

	Uznesením vlády SR č. 52 z 19.1.1993 bol schválený privatizačný projekt podniku ZŤS Moldava š.p. so sídlom v Moldave nad Bodvou, registrovaný na MSPNM SR pod č. 619/93, vypracovaný na priamy predaj celého majetku podniku v prospech kupujúceho Moldavský strojársky servis a.s. Moldava nad Bodvou, teraz Moldavské strojárne a.s., Budulovská cesta 251/33, Moldava nad Bodvou, IČO: 17 084 12 (ďalej len “kupujúci”).

Na základe schváleného privatizačného projektu FNM SR uzavrel s kupujúcim zmluvu č. 329/1993 o predaji podniku ZŤS š.p. so sídlom v Moldave nad Bodvou. V dôsledku neplnenia zmluvných podmienok FNM SR s účinnosťou od 25.6.2001 od zmluvy č. 329/1993 odstúpil.  Hodnota majetku v čase uzavretia zmluvy činila  32 064 tis. Sk a v čase odstúpenia od zmluvy  14 281 tis. Sk.

 	Fond národného majetku SR má zámer naložiť s majetkom z odstúpenia od zmluvy priamym predajom záujemcovi, ktorého vyberie na základe výberového konania. 

Poučenie:

Toto zrušenie rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                  Ministerstvo hospodárstva Slovenskej republiky
                  Fond národného majetku Slovenskej republiky